Master Juba

Master Juba, ganet e-tro 1825 hag aet da Anaon e-tro 1854, a oa un dañser afromaerikan oberiant er bloavezhioù 1840.

Bez' e oa unan eus an Afroamerikaned kentañ war al leurenn e Stadoù-Unanet Amerika dirak arvesterien wenn. E anv gwirion a vije William Henry Lane, met brudet eo ivez evel "Boz's Juba" hervez an doare ma oa bet deskrivet gant Charles Dickens en e levr-beaj American Notes embannet e 1842The Era, Provincial Theatricals, 30 a viz Gouhere 1848.

Dre ma ne oa ket eus ur blackface, Juba a voe un awen ampart e diorroadur an doareoù dañsoù stadunanat evel an tap, ar jazz, hag ar step dancing.

Pa oa krennard, e oa bet kroget da zañsal e saloñsoù ha salioù dañs e New York e karter ar Five Points, hag o kemer perzh e minstrel show e-kreiz ar bloavezhioù 1840. Alies e oa bet "Master Juba" o keveziñ ar gwellañ dañserien wenn hag alies e oa ar maout gantañ, betek ar gwellañ hini en amzer-se, John Diamond. Pa oa en e barr, Juba a groge da gentañ gant drevezañ dañserien brudet ha goude-se e kroge da vat gant e zañsoù dezhañ. O vezañ un den du a c'hroc'hen, dañsal a rae gant strolladoù minstrel o tañsal evel ma rae an dañserien wenn a c'hoapae an dañserien du, kuzhañ a rae ar fed da vezañ du gant ur blackface. Memes pa oa brudet-mat er stadoù-Unanet, e Bro-Saoz eo e oa ar brudetañ.
 Notennoù ha daveennoù 

Rummad:Deiziadoù Ganedigezh dianav
Rummad:Deiziadoù marv dianav
Rummad:Afroamerikaned
Rummad:Korollerien